stanford-oval/wikipedia huggingface dataset:
Viron vapaussotureiden liitto
Historia

Vapsien aattellinen edeltäjä oli Johan Pitkan perustama Valve Liit (Suojelusliitto), joka kiellettiin sen herjaavien lausuntojen vuoksi. Sen seuraajaksi Pitka perusti vuonna 1923 Kansallisvapaamielisen puolueen, joka pääsi neljällä edustajalla riikikoguun eli parlamenttiin. Pitka itse jäi valitsematta.
Vuonna 1921 perustettiin Viron demobilisoitujen sotilaiden liitto EDSL, joka oli alkuun puhtaasti veteraanijärjestö. Se kuitenkin osallistui vuoden 1923 riigikogun vaaleihin, mutta sai vain yhden paikan. EDSL:n toiminta hiipui, ja sen sijalle nousi sen paikallisjärjestöistä Tallinnan vapaussotilaiden liitto ja pari muuta paikallisosastoa, jotka yhdessä perustivat vuonna 1929 Eesti Vabadusõjalaste Keskliitin. Johtoon nousivat kenraali Andres Larka ja Pitka, mutta vaikutusvaltaisimmaksi tuli kuitenkin karismaattinen Artur Sirk. Vapsien ensimmäinen ja ainoa esiintyminen puolueena yleisissä vaaleissa tapahtui kunnallisvaaleissa tammikuussa 1933.
Perustuslakimuutosesitykset 1930-luvulla

Virossa pyrittiin muuttamaan perustuslakia vuonna 1932 parlamentarismista toimeenpanovaltaa korostavaan suuntaan. Muutoksista järjestettiin useita kansanäänestyksiä. Riigikogun esittämä perustuslain muutosesitys torjuttiin kansanäänestyksessä kesäkuussa 1932 äänin 333 107 vastaan–161 595 puolesta. Agraaripuolueen ja kansanpuolueen jo vuonna 1929 tekemästä perustuslakiesityksestä suoritettiin kansanäänestys elokuussa 1932, mutta ehdotus hylättiin niukasti 330 632–316 338.
Perustuslakimuutosesitykset 1930-luvulla > Vapsien perustuslakiesitys ja suosion nousu

Veteraanitoiminnasta jo avoimesti politiikan tielle vuonna 1931 siirtyneet vapsit harjoittivat painostusta riigikogun ulkopuolelta ja esittivät useaan otteeseen perustuslakiin muutoksia. Marraskuussa 1932 esitellyn ehdotuksen mukaan riigivanem saisi laajat valtaoikeudet. Riigivanemilla olisi oikeus järjestää uudet parlamenttivaalit ja antaa omilla asetuksillaan uusia lakeja sekä nimittää pääministerin johtama hallitus. Vapsit keräsivät riitävän määrän nimiä ja saivat oman esityksen kansanäänestykseen. Perustuslakiehdotuksesta äänestettiin lokakuussa 1933, jolloin selvä enemmistö, 72,7 prosenttia äänestäjistä kannatti muutosta. Poikkeustilan perusteella kielletty vapsien järjestö järjesti voittonsa kunniaksi katumielenosoituksia joihin viranomaiset eivät puuttuneet.
Vapsien suosio kasvoi. Tammikuun puolivälissä pidetyissä kunnallisvaaleissa vapsit menestyivät kaupungeissa. Tallinnan kaupunginvaltuuston 87 paikasta 47 meni vapseille, Tarton 65 paikasta vapsit saivat 33. Vapsien ehdottama perustuslaki astui voimaan 24. tammikuuta 1934 ja huhtikuussa 1934 oli määrä järjestää riigikogun vaalit.
5. maaliskuuta alettiin kerätä nimiä viideksi vuodeksi valittavan riigivanemin vaaleja varten. Vapsien Andres Larka sai 11. maaliskuuta mennessä 52 436 nimeä, Johan Laidoner 18 220 nimeä, pääministeri Päts 8 969 nimeä ja sosiaalidemokraattien August Rei 2 786 nimeä. Näytti siltä että vapsit voittaisivat vaalit, Andres Larkasta tulisi riigivanem ja vapsit voisivat saada jopa yksinkertaisen enemmistön parlamentissa.
Poikkeustila ja järjestön lakkauttaminen

Konstantin Päts ryhtyi toimitusministeristöksi tarkoitetun hallituksensa johdossa toimiin vapsien uhkaavia vaalivoittoja vastaan ja julisti 12. maaliskuuta 1934 Viroon puoleksi vuodeksi poikkeustilan.
Päts määräsi nimien keruun riigivanemin vaaleja varten keskeytettäväksi siinä onnistumatta. Keskeyttämiseen saakka vapsien Larka oli saanut 64 658 nimeä (51 %), Laidoner 38 493 nimeä (30 %), Päts 18 577 nimeä (15 %) ja Rei 5 071 nimeä (4 %).
Päts nimitti Johan Laidonerin ylipäälliköksi, vangitutti vapsien johdon ja lakkautti heidän toimintansa. Vapsien johtohenkilöt saivat lieviä vankeustuomioita, sillä vakavat syytteet raukesivat todisteiden puutteeseen.
Parlamentarismin alasajo

Riigikogu hyväksyi Pätsin toimenpiteet 16. maaliskuuta, minkä jälkeen Päts siirsi sekä riigivanemin että riigikogun vaalit vuoden 1933 perustuslain vastaisesti pidettäväksi myöhemmin. Kumpiakaan vaaleja ei pidetty.
Päts toimi virkaa tekevänä riigivanemina ja kutsui elokuussa 1934 virkaa tekeväksi pääministeriksi riigikogun puhemiehen Karl Einbundin. Riigikogua ei hajotettu, mutta sitä ei myöskään kutsuttu enää puhemiehensä johdolla koolle.
Parlamentarismin alasajo > Yksipuoluejärjestelmä ja vapsien vallankaappaushanke

Keväällä 1935 Päts lakkaututti kaikki puolueet, ja puolueita korvaamaan perustettiin hallituksen ohjaama Isamaaliit, jonka pää-äänenkannattaja oli sanomalehti Uus Eesti.
Joulukuussa 1935 paljastui vapsien suunnittelema vallankaappaushanke, ja sen suunnittelijat saivat ankaria tuomioita. Andres Larka tuomittiin 15 vuodeksi pakkotyöhön, mutta hänet armahdettiin joulukuussa 1937. Artur Sirk oli johtanut kaappaushankkeen suunnittelua Suomesta käsin ja saanut apua suomalaisilta heimoaktiiveilta. Hankkeen paljastuminen johti myös Suomessa tutkintaan, jonka seurauksena Suomen viranomaiset lakkauttivat Sinimustat-järjestön, koska sen eräät johtohenkilöt olivat sotkeentuneet tapaukseen.
Vuonna 1936 Päts oli valmis normalisoimaan Viron poliittista tilannetta. Helmikuussa järjestettiin kansanäänestys, jossa kysyttiin, pitäisikö kutsua koolle perustuslakia säätävä kansalliskokous. Ehdotus sai 2/3 kannatuksen. Kansalliskokous valittiin, mutta ilman lakkautettuja puolueita. Se kokoontui helmikuussa 1937 ja hyväksyi heinäkuussa 1938 voimaan astuvaksi uuden perustuslain, jota nimitettiin Pätsin perustuslaiksi.
Aiheesta muualla

Eesti Vabadussõjalaste Liit
Vilho Helanen Estofilia.  2018. Tallinna:  Suomen suurlähetystö. Viitattu 6.5.2018. (viroksi) (suomeksi)
Kansanliikkeen hyökyaalto Virossa, Suomen Kuvalehti, 01.07.1933, nro 27, s. 18, Kansalliskirjaston digitaaliset aineistot
Millainen oli "Viron veretön vallankumous", Suomen Kuvalehti, 28.10.1933, nro 44, s. 8, Kansalliskirjaston digitaaliset aineistot
Viron Vapaussotureiden liiton johtajiin kuulunut Artur Sirk puhumassa järjestön kokouksessa 1930-luvun alussa.
Vágar

Vágar
Vatnsoyrar saarella
| --- | --- |
Sijainti:  Sørvágur ja Vágar Färsaaret Tanska
Saariryhmä:  Färsaaret
Korkein kohta:  Árnafjall, 722 m
Pinta-ala:  176 km²
| --- | --- |
Asukasluku:  3 046
Suurin kaupunki:  Sørvágur
muokkaa - muokkaa wikitekstiä - muokkaa Wikidataa
Vágar on saari Färsaarilla. Se on pinta-alaltaan Färsaarten kolmanneksi suurin saari Streymoyn ja Eysturoyn jälkeen. Vágarin suurin järvi on Sørvágsvatn. Sen asukasluku on noin 3 046 (2013). Saaren korkein kohta on Árnafjall (722 m).
Kylät

Vágarilla sijaitsevat seuraavat kylät:
Sandavágur
Miðvágur
Vatnsoyrar
Sørvágur
Bøur
Gásadalur
Lisäksi saarella oli ennen kaksi kylää, jotka ovat nyt kuitenkin asumattomia:
Slættanes
Víkar
Aiheesta muualla

Kuvia tai muita tiedostoja aiheesta Vágar Wikimedia Commonsissa
Ngawan tiibetiläisten ja qiangien autonominen prefektuuri

| Ngawan tiibetiläisten ja qiangien autonominen prefektuuri tiibetiksi རྔ་བ་བོད་རིགས་ཆའང་རིགས་རང་སྐྱོང་ཁུལ་, Ngawa Poirig Qangrig Ranggyong Kü qiang> : Ggabba Shbea Rrmea nyujugvez zhou kiin. 阿坝藏族羌族自治州, Ābà Zàngzú Qiāngzú Zìzhìzhōu |
| --- | --- |
 Ngawan sijainti Sichuanin maakunnassa.
 Koordinaatit: 31°54′07″N, 102°13′12″E 
Valtio:  Kiina
Maakunta:  Sichuan
Hallinto:  
 – Hallinnon tyyppi:  autonominen prefektuuri
Pinta-ala:  
 – Kokonaispinta-ala:  84 242 km²
Väkiluku (2010):  898 708
Aikavyöhyke:  UTC+8
Postinumero:  624000
Suuntanumero(t):  0837
Rekisterikilpi:  川U
 
 www.abazhou.gov.cn 
Infobox OKVirheellinen NIMI-arvo: 
Ngawa, virallisesti Ngawan tiibetiläisten ja qiangien autonominen prefektuuri (tiibetiksi རྔ་བ་བོད་རིགས་ཆའང་རིགས་རང་སྐྱོང་ཁུལ་, Ngawa Poirig Qangrig Ranggyong Kü; qiang.: Ggabba Shbea Rrmea nyujugvez zhou; kiin. 阿坝藏族羌族自治州, Ābà Zàngzú Qiāngzú Zìzhìzhōu), tunnetaan myös nimenä Aba pinyinin mukaan, on tiibetiläisille ja qiangeille varattu autonominen prefektuuri Kiinan Sichuanin maakunnan pohjoisosassa. Prefektuurin pinta-ala on 84 242 neliökilometriä ja väkiluku 898 708 (vuonna 2010). Prefektuurin päähallintopaikka on Barkam, jonka keskusta sijaitsee linnuntietä noin 230 kilometriä maakunnan pääkaupunki Chengdusta luoteeseen.
Hallinnollinen jako

Piirikuntatasolla autonominen prefektuuri jaetaan yhteen piirikuntatason kaupunkiin ja 12 piirikuntaan.
| Ngawan hallinnollinen jako piirikuntatasolla |
| --- | --- | --- | --- | --- | --- | --- |

| # | Nimi | Kiinaksi | Pinyin | Tiibetiksi | Wylie | Qiangiksi |
| 1 | Barkam (kaupunki) | 马尔康市 | Mǎ'ěrkāng Shì | འབར་ཁམས་གྲོང་ཁྱེར། | 'bar khams grong khyer | Muerkvua shi |
| 2 | Wenchuan | 汶川县 | Wènchuān Xiàn | ལུང་དགུ་རྫོང་། / ཁྲི་ཚང་རྫོང་། | lung dgu rdzong / khri tshang rdzong |  |
| 3 | Lin piirikunta tai Lixian | 理县 | Lǐ Xiàn | བཀྲ་ཤིས་གླིང་། | bkra shis gling | pauɕuq |
| 4 | Maon piirikunta tai Maoxian | 茂县 | Mào Xiàn | མའོ་ཝུན། | ma'o wun | ʂqini |
| 5 | Songpan | 松潘县 | Sōngpān Xiàn | ཟུང་ཆུ་རྫོང་། | zung chu rdzong |  |
| 6 | Jiuzhaigou | 九寨沟县 | Jiǔzhàigōu Xiàn | གཟི་རྩ་སྡེ་དགུ་རྫོང་། | gzi rtsa sde dgu rdzong |  |
| 7 | Jinchuan | 金川县 | Jīnchuān Xiàn | ཆུ་ཆེན་རྫོང་། | chu chen rdzong |  |
| 8 | Xiaojin | 小金县 | Xiǎojīn Xiàn | བཙན་ལྷ་རྫོང་། | btsan lha rdzong |  |
| 9 | Heishui | 黑水县 | Hēishuǐ Xiàn | ཁྲོ་ཆུ་རྫོང་། | khro chu rdzong | khǝtʂǝp |
| 10 | Zamtang | 壤塘县 | Rǎngtáng Xiàn | འཛམ་ཐང་རྫོང་། | 'dzam thang rdzong |  |
| 11 | Ngawan piirikunta | 阿坝县 | Ābà Xiàn | རྔ་བ་རྫོང་། | rnga ba rdzong | Ggabba |
| 12 | Zoigê | 若尔盖县 | Ruò'ěrgài Xiàn | མཛོད་དགེ་རྫོང་། | mdzod dge rdzong |  |
| 13 | Hongyuan | 红原县 | Hóngyuán Xiàn | རྐ་ཁོག་རྫོང་། / ཁྱུང་མཆུ་རྫོང་། | rka khog rdzong / khyung mchu rdzong |  |
Galleria

Kaupunkimaisemaa Barkamissa.
Jiuzhai Huanglongin lentoasema.
Jiuzhaigoun luonnonsuojelualue.
Jättiäispandoja Wolongin kansallisella luonnonsuojelualueella.
Aiheesta muualla

Kuvia tai muita tiedostoja aiheesta Ngawan tiibetiläisten ja qiangien autonominen prefektuuri Wikimedia Commonsissa
Travelchinaguide.com: Aba Travel Guide (englanniksi)
Nokia 6130

| Nokia 6130 |
| --- | --- |

Julkaistu:  1998
Käyttöverkot:  GSM 1800
Mitat:  141 × 48 × 25
Paino:  152
Värien lukumäärä:  1
Muisti:  125 nimeä puhelinluettelossa, ei muistikorttipaikkaa
Kamera:  ei
Radio:  ei
Valmiusaika:  noin 40–150 h
Puheaika:  noin 2 h – 3 h 20 min
Liitännät:  infrapuna
Infobox OKNimi-testi OK: 
Nokia 6130 on Nokian vuonna 1998 julkaistu puhelin. Puhelin toimi ainoastaan 1800 MHz GSM-verkossa, jolloin sen käyttöalue Suomessa rajoittui lähinnä kaupunkialueille joille kyseistä verkkoa oli laitteen julkaisuajankohtana rakennettu. Markkinoinnissa tämän tyyppisiä laitteita kutsuttiin citypuhelimiksi, tavanomaista halvempien puheluhintojen toimiessa houkuttimena.
We the Fallen

| We the Fallen Psyclon Nine |
| --- | --- | --- |

Studioalbumin tiedot
 Julkaistu: 8. syyskuuta 2009
 Tuottaja(t): Jason Miller
 Tyylilaji: industrial metal, aggrotech
 Kesto: 49.11
 Levy-yhtiö: Metropolis
Psyclon Ninen muut julkaisut
| Crwn Thy Frnicatr 2006 | We the Fallen 2009 | Order of the Shadow: Act 1 2013 |
We the Fallen on Psyclon Ninen neljäs studioalbumi, joka julkaistiin 8. syyskuuta 2009. Albumilla esiintyvät ensimmäistä kertaa Psyclon Ninen uudet jäsenet Vlixx ja Jon Siren. Albumin aihepiiri keskittyy rakkauteen ja parisuhteeseen synkältä kannalta.
Albumin julkaisun jälkeen vuonna 2010 yhtye hajosi laulajan Nero Bellumin huumeriippuvuuden ja huhutun huijauksen takia.
Kappaleet

Soulless (The Makers Reflection) – 2.14
We the Fallen – 5.24
Heartworm – 5.12
Thy Serpent Tongue – 5.10
Bloodwork – 4.39
The Derelict (God Forsaken) – 2.21
Widowmaker – 4.41
There But for the Grace of God – 4.54
Of Decay (an Exit) – 1.09
Suicide Note Lullaby – 4.51
As One with the Flies – 3.43
Under the Judas Tree – 4.54
Kokoonpano

Nero Bellum – laulu, kitara
Rotny Ford – kitara, syntentisaattori
Abbey Nex – basso, kitara
Vlixx – syntentisaattori, koskettimet
Jon Siren – rummut
Arvostelut

Sphere:
Nikobaariensupiainen

| Nikobaariensupiainen> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Soricomorpha
Heimo::  Päästäiset Soricidae
Alaheimo::  Kotipäästäiset Crocidurinae
Suku::  Crocidura
Laji::  nicobarica
Kaksiosainen nimi
 Crocidura nicobarica  Miller, 1902 
Katso myös
   Nikobaariensupiainen Wikispeciesissä   Nikobaariensupiainen Commonsissa 
Infobox OKVirheellinen NIMI-arvoIUCN-testi OK: 
Nikobaariensupiainen (Crocidura nicobarica) on Intian Nikobaareilla elävä päästäislaji.
Nikobaariensupiainen on luokiteltu äärimmäisen uhanalaiseksi lajiksi. Sitä on tavattu vain Nikobaarien suurimman saaren eteläkärjessä.
Nikobaarienkaija

| Nikobaarienkaija |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Kaijat Psittacula
Laji::  caniceps
Kaksiosainen nimi
 Psittacula caniceps  (Blyth, 1846) 
Katso myös
   Nikobaarienkaija Wikispeciesissä   Nikobaarienkaija Commonsissa 
Infobox OKNimi-testi OKIUCN-testi OK: 
Nikobaarienkaija (Psittacula caniceps) on Nikobaarien saariryhmän kotoperäinen kaija. Sen holotyypin kuvaili Edward Blyth Nikobaareilta 1846.
Nokia 6121 classic

| Nokia 6121 classic |
| --- | --- |

Julkaistu:  2006
Käyttöverkot:  EGSM 850 (Nokia 6120 Classic), 900 ((Nokia 6121 Classic), 1800 ja 1900
Mitat:  105 × 46 × 15 mm
Paino:  89
Näytön kuvatarkkuus:  320 × 240
Muisti:  35
Kamera:  on
Radio:  on
Musiikkisoitin:  ei
Käyttöjärjestelmä:  Symbian OS 9.2 + S60 platform 3rd Edition, Feature Pack 1
Tiedonsiirto:  USB-liitin, Bluetooth
Infobox OKNimi-testi OK: 
Nokia 6121 Classic on Nokian valmistama värillisellä näytöllä varustettu matkapuhelin. Nokia 6120 Classic ja Nokia 6121 Classic ovat identtisiä. Ne eroavat ainoastaan taajuusalueeltaan.
Weiss

Weiss tai Weiß on muun muassa seuraavien henkilöiden sukunimi:
Allan Weiss (s. 1959), yhdysvaltalainen elokuvakäsikirjoittaja
Birte Weiss (s. 1941), tanskalainen toimittaja, poliitikko ja ministeri
Bob Weiss (s. 1942), yhdysvaltalainen koripalloilija ja valmentaja
Christian Samuel Weiss (1780-1856), saksalainen mineralogi
Christoffer Weiss (s. 1978), suomalainen näyttelijä ja yrittäjä
Constantin von Weiss (1877–1959), baltiansaksalainen Venäjän armeijan eversti, myöhemmin Balttipataljoonan komentaja
D. B. Weiss (s. 1971), yhdysvaltalainen kirjailija, televisiotuottaja, -käsikirjoittaja ja -ohjaaja
Ehrich Weiss, Harry Houdini (1874–1926), unkarilais-yhdysvaltalainen taikuri ja kahlekuningas
Ernst Weiss (1882–1940), itävaltalainen lääkäri ja kirjailija
Emil Rudolf Weiß (1875–1942), saksalainen taidemaalari
Hymie Weiss, oik. Henry Earl J. Wojciechowski (1898–1926), yhdysvaltalainen rikollinen ja mafiajohtaja
Kurt Weiß (1906–1995), saksalainen maahockeypelaaja
Louise Weiss (1893–1983), ranskalainen journalisti ja poliitikko
Martin Weiss (1905–1946), saksalainen SS-upseeri ja Dachaun keskitysleirin komendantti
Michael T. Weiss (s. 1962), yhdysvaltalainen näyttelijä
Minna Sarantola-Weiss (s. 1963), suomalainen tietokirjailija ja Helsingin kaupunginmuseon tutkimuspäällikkö
Paul Weiss (1901–2002), yhdysvaltalainen filosofi
Pernille Weiss (s. 1968), tanskalainen poliitikko
Peter Weiss (1916–1982), saksalais-ruotsalainen kirjailija, taidemaalari, graafikko ja elokuvantekijä
Rainer Weiss (s. 1932), yhdysvaltalainen fyysikko ja astrofyysikko, Nobelin fysiikanpalkinnon saaja
Stephen Weiss (s. 1983), kanadalainen jääkiekkoilija
Sylvius Leopold Weiss (1687–1750), saksalainen säveltäjä ja luutisti
Vladimír Weiss (s. 1939), slovakialainen jalkapalloilija ja jalkapallovalmentaja
Vladimír Weiss (s. 1964), slovakialainen jalkapalloilija ja jalkapallovalmentaja
Vladimír Weiss (s. 1989), slovakialainen jalkapalloilija.
Walter Weiss (1890–1977), saksalainen kenraali
Eric Weiss, CIA:n agenttitv-sarjassa Alias
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nikobaarilaiset kielet

Nikobaarien sijainti kartalla.
Nikobaarilaiset kielet ovat austroaasialaisiin kieliin kuuluva kieliryhmä, johon kuuluvia kieliä puhutaan Intiaan kuuluvassa Nikobaarien saaristossa Etelä-Aasiassa. Puhutuin nikobaarilaisista kielistä ja samalla Nikobaarien lingua franca on car, jolla on 37 000 puhujaa.
Nikobaarilaisten kielten alle luetaan yhteensä kuusi kieltä: car, chaura, etelä-nikobaari, keski-nikobaari, shom peng ja teressa.
Whip

Whip tai party whip tarkoittaa politiikassa parlamenttiryhmän henkilöä, jonka tehtävä on valvoa puoluekurin toteutumista. Suomeksi tällaisesta henkilöstä on käytetty nimitystä puoluepiiskuri. Whip-käytäntö on institutionalisoitu etenkin maissa, joissa on kaksipuoluejärjestelmä, kuten Englannissa, Yhdysvalloissa, Intiassa, Kanadassa,  Australiassa, Malesiassa, Uudessa Seelannissa, Kreikassa tai Irlannissa.
Yhdistyneessä kuningaskunnassa hallituksen Chief Whip on merkittävä poliittinen toimi, jonka haltijalla on virka-asunto Downing Streetillä ja paikka hallituksessa. Chief Whip toimii myös tiedonvälittäjänä parlamentin alahuoneen eli House of Commonsin jäsenten ja pääministerin välillä tuoden tietoa heidän mahdollisesta tyytymättömyydestään hallitusta kohtaan.
Britanniassa sana "whip" merkitsee myös puolueen parlamenttiryhmälleen antamaa äänestysohjetta, joka voi olla sitova tai ohjeellinen ja jonka noudattamista puoluepiiskuri valvoo.
Nollavoimakanta

Socket A on nollavoimakanta
Nollavoimakanta (engl. Zero Insertion Force, ZIF) on suoritinkanta, johon suoritin asetetaan paikalleen ja lukitaan se vivulla.
Useita satoja nastoja sisältävissä suorittimissa tämä on välttämätöntä, koska piiriä kantaan työnnettäessä tarvittaisiin voima, joka voisi helposti halkaista koko piirin ja vahingoittaa sen nastoja. Lukitusmekanismilla piiri saadaan lukittua ja vapautettua nopeasti ja helposti ilman vaurioitumisen riskiä.
Nollavoimakantaa käytetään myös erilaisissa muisti-, logiikka- ja suoritinpiirien ohjelmointilaitteissa.
Nikodemos

Jeesuksen ja Nikodemuksen öinen keskustelu (Crijn Hendricksz Volmarijnin maalaus)
Nikodemos (kreik. Νικόδημος, Nikodimos, vuoden 1938 raamatunsuomennoksessa Nikodeemus) on Johanneksen evankeliumissa erinäisiä kertoja mainittu suuren neuvoston jäsen ja fariseus.
Ensimmäisen kerran Nikodemos esiintyy Johanneksen evankeliumin 3. luvussa, jossa hän keskustelee Jeesuksen kanssa Jumalan valtakunnasta. Kuultuaan Jeesuksen sanovan, että sinne pääsy edellyttää uudestisyntymistä, Nikodemos kysyi ihmetellen, mitä se saattoi tarkoittaa ("eihän ihminen voi mennä takaisin äitinsä kohtuun ja syntyä"). Tähän Jeesus vastasi pitkähköllä puheella, johon sisältyy myös evankeliumin ytimenä pidetty, pienoisevankeliumiksi sanottu lause (Joh. 3.16).
Myöhemmin Nikodemos vetosi neuvoston muihin jäseniin, jotta he eivät tuomitsisi Jeesusta kuulematta häntä. Hänen kerrotaan myös auttaneen Joosef Arimatialaista Jeesuksen hautaamisessa
Sekä katolinen että ortodoksinen kirkko kunnioittavat Nikodemosta pyhimyksenä. Hänen muistopäivänsä on 3. elokuuta. Hänen mukaansa on saanut nimensä apokryfinen Nikodemuksen evankeliumi, jota on väitetty hänen kirjoittamakseen.
Wolfgang Seidel

| Wolfgang Seidel> Henkilötiedot |
| --- | --- |
Syntynyt: 4. heinäkuuta 1926
Kuollut: 1. maaliskuuta 1987 (60 vuotta)
Kansalaisuus:   Saksa
Wolfgang Seidel (4. heinäkuuta 1926 Dresden – 1. maaliskuuta 1987 München) oli saksalainen F1-kuljettaja. Seidel ajoi yleensä itsensä mukaan nimetyillä autoilla tai jotka olivat Scuderia Colonian omistamia.
Formula 1

Seidel osallistui 12 F1-osakilpailuun kausilla 1953, 1958 ja 1960–1962. Hän oli parhaimmillaan yhdeksäs Italian GP:ssä 1960. Seidel ajoi myös sarjan ulkopuolisia kilpailuja.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1953 | Autosport Team Wolfgang Seidel (yksityinen Veritas) | Veritas RS | Veritas S6 | ARG | 500 | NED | BEL | FRA | GBR | GER 16 | SUI | ITA |  |  | NC | 0 |
| 1958 | ScuderiaCentro Sud | Maserati 250F | Maserati S6 | ARG | MON | NED | 500 | BEL Kesk. | FRA | GBR |  | POR | ITA | MOR Kesk. | NC | 0 |
| 1958 | RRC Walker Racing Team | Cooper T43 (F2) | Climax S4 |  |  |  |  |  |  |  | GER Kesk. |  |  |  | NC | 0 |
| 1960 | Autosport Team Wolfgang Seidel (yksityinen Cooper) | Cooper T45 | Climax S4 | ARG | MON | 500 | NED | BEL | FRA | GBR | POR | ITA 9 | USA |  | NC | 0 |
| 1961 | Scuderia Colonia (yksityinen Lotus) | Lotus 18 | Climax S4 | MON | NED | BEL DNS | FRA | GBR 17 | GER Kesk. | ITA Kesk. | USA |  |  |  | NC | 0 |
| 1962 | EcurieMaarsbergen | Emeryson 1006 | Climax S4 | NED NC | MON | BEL | FRA |  |  |  |  |  |  |  | NC | 0 |
| 1962 | Autosport Team Wolfgang Seidel (yksityinen Lotus) | Lotus 24 | BRM V8 |  |  |  |  | GBR Kesk. | GER DNQ | ITA | USA | RSA |  |  | NC | 0 |
Kilpailulisenssin menetys

Seidel menetti kilpailulisenssinsä vuonna 1962, kun hän kritisoi jyrkästi Saksan kansallisen autourheilun ylintä päättävää komissiota eli ONS:ää (saks. Oberste Nationale Sportkommission für Automobilsport in Deutschland), kisajärjestäjiä sekä Saksan autourheiluklubia eli AvD:tä (saks. Automobilclub von Deutschland). Kritiikin kohteena oli Seidelin kokema vääryys vuoden 1962 Saksan GP:ssä, jossa hän ei päässyt kilpailuun, koska oli teknisen mittausvirheen mukaan ajanut harjoituksissa vain 4 kierrosta sääntöjen vaatiman vähimmäismäärän 5 sijasta. Seidelilta vietiin sekä kilpailulisenssi että AvD:n jäsenyys. Lisäksi ONS asetti hänelle elinikäisen kilpailukiellon, joka muutettiin myöhemmin kahden vuoden mittaiseksi. Seidel yritti myöhemmin osallistua sarjan ulkopuoliseen Meksikon osakilpailuun ja haki osallistumislupaa FIA:lta, jota hän ei koskaan saanut. Kiellon ja vääryyden seurauksena Seidel lopetti kilpailemisen.
Vähä-Palpanen (Heinola, Vahteristo)

| Vähä-Palpanen |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°20′37″N, 26°01′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Iso-Palpaseen 
Järvinumero:  14.173.1.017
Mittaustietoja
Pinnankorkeus:  108,8 m  
Pituus:  400 m  
Leveys:  70 m  
Rantaviiva:  0,836 km  
Pinta-ala:  1,814 ha  
Saaria:  ei saaria 
 fiVähä-Palpanen 
Vähä-Palpanen  on Päijät-Hämeessä Heinolassa Vahteriston kylän lähellä sijaitseva järvi.
Maantietoa

Järven pinta-ala on 1,8 hehtaaria, se on 400 metriä pitkä ja 50 metriä leveä. Järvellä ei ole kartan mukaan saaria.  Sen rantaviivan pituus on 850 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Järven vedenpinnan korkeus on 108,8 metriä mpy.
Wear OS

| Wear OS |
| --- | --- |

 LG G Watch -älykello.
Kehittäjä:  Google
Tuoteperhe:  Android
Toiminnallinen tila:  Aktiivinen
Julkaistu:  18.3.2014
Käyttöliittymä:  Graafinen
Lisenssi:  Apache-lisenssi
Aiheesta muualla
wearos.google.com
Infobox OKNimi-testi OK: 
Wear OS on Googlen luoma käyttöjärjestelmä älykelloille. Se julkistettiin Android Wear -nimellä 18. maaliskuuta 2014. Wear OS -kelloihin voi ladata ohjelmia Google Playsta. Canalysin raportin mukaan silloisia Android Wear -laitteita myytiin 2014 noin 720 000 kappaletta, mikä vastaa kuuttatoista prosenttia puettavien laitteiden vuoden kokonaismyyntimäärästä.